Latvija—Turcija (2004. gada Eiropas čempionāta futbolā kvalifikācija)

Latvija—Turcija bija divu spēļu futbola izslēgšanas turnīrs 2003. gada 15. un 19. novembrī starp Latvijas un Turcijas izlasi kā daļa no 2004. gada Eiropas čempionāta kvalifikācijas.

Pirmā spēle notika  Skonto stadionā, Rīgā, Latvijā, un beidzās ar Latvijas uzvaru 1—0 (vienīgos vārtus guva Māris Verpakovskis). Otrā spēle notika  Inönü Stadi, Stambulā, Turcijā, un beidzās ar neizšķirtu rezultātu 2—2. Divu spēļu summā rezultāts bija 3—2 Latvijas izlases labā, līdz ar ko tā pirmoreiz iekļuva Eiropas čempionāta finālturnīrā.

Gan Turcijas izlase, gan Latvijas izlase savu kvalifikācijas turnīru grupās ierindojās 2. vietā. Turcijas izlase kvalifikācijas 7. grupā astoņās spēlēs guva 19 punktus, par vienu atpaliekot no grupas uzvarētājas Anglijas izlases, kopā tika gūtas sešas uzvaras, viens neizšķirts, tāpat tika piedzīvots viens zaudējums. Latvijas izlase kvalifikācijas 4. grupā astoņās spēlēs guva 16 punktus, par vienu punktu atpaliekot no grupas uzvarētājas Zviedrijas izlases, kopā tika izcīnītas piecas uzvaras, viens neizšķirts un piedzīvots viens zaudējums.

Kvalifikācijas turnīra izslēgšanas spēlēm kvalificējās visu grupu 2. vietu ieguvušās izlases. Turcijas izlase FIFA rangā 2003. gada oktobrī atradās 8. vietā (7. vieta starp UEFA izlasēm), savukārt Latvija — 69. vietā (34. vieta starp UEFA izlasēm). Pēc izslēgšanas spēlēm Turcija ierindojās 7. vietā (4. vieta starp UEFA izlasēm), savukārt Latvijas izlase pakāpās par 13 vietām uz 54. vietu (30. vieta starp UEFA izlasēm).

Pirms 2004. gada Eiropas čempionāta Turcijas izlase bija divreiz spēlējusi Eiropas čempionāta finālturnīrā (1996. gadā netika pārvarēta pirmā kārta, 2000. gadā tika sasniegts ceturtdaļfināls), tāpat 2002. gada Pasaules kausā tika izcīnīta 3. vieta. Latvijas izlasei šīs spēles pret Turcijas izlasi un kvalificēšanās finālturnīram kļuva par lielāko panākumu tās vēsturē.

 Spēles 

 Pirmā spēle 

 1 Aleksandrs Koliņko2 Igors Stepanovs 3 Vitālijs Astafjevs 4 Valentīns Lobaņovs  5 Juris Laizāns 6 Igors Korabļovs 7 Aleksandrs Isakovs 8 Imants Bleidelis 9 Māris Verpakovskis    10Andrejs Rubins   11Vīts Rimkus   Maiņas:13Jurģis Pučinsks   14Vladimirs Koļesņičenko   15Andrejs Štolcers   Treneris:Aleksandrs Starkovs 1 Rišti Rečbers  2 Emre Ašiks  3 Bilents Korkmazs 4 Fatihs Akjels  5 Ergins Penbe6 Emre Belezoglu    7 Okans Buruks    8 Tugajs Kerimoglu9 Ilhans Mansizs10Nihats Kahvedži   11Ibrahims IsilmezsMaiņas:13Denizs Barišs   14Gekdenizs Karadenizs   15Timers Metins   Treneris:Šenols Ginešs

 Otrā spēle 

 1 Emers Čatkičs 2 Imits Davala    3 Bilents Korkmazs4 Denizs Barišs5 Emre Belezoglu6 Timers Metins    7 Nihats Kahvedži8 Tugajs Kerimoglu    9 Hakans Šikirs10Ilhans Mansizs11Ibrahims IsilmezsMaiņas:14Gekdenizs Karadenizs   17Tundžajs Šanli   18Hasans Šašs   Treneris:Šenols Ginešs 1 Aleksandrs Koliņko2 Igors Stepanovs 3 Vitālijs Astafjevs 4 Mihails Zemļinskis  5 Juris Laizāns 6 Dzintars Zirnis 7 Aleksandrs Isakovs 8 Imants Bleidelis  9 Māris Verpakovskis    10Andrejs Rubins11Vīts Rimkus    Maiņas:14Marians Pahars   17Andrejs Štolcers   Treneris:Aleksandrs Starkovs

 Ārējās saites 
 LATVIJA — TURCIJA: vēsturiskā uzvara 

Kategorija:Latvijas futbola izlase
Kategorija:2004. gada Eiropas čempionāts futbolā